Държавен вестник, бр. 68, 2025 г., стр. 25

БРОЙ  68	
Д Ъ Р Ж А В Е Н  В Е С Т Н И К 	
СТР.  25   
НАРЕДБА № 48
от 31 юли 2025 г.
за обмяна на повредени банкноти и монети 
от левове в евро след въвеждане на еврото 
в Република България
Г л а в а  п ъ р в а
ПРЕДМЕТ
Чл. 1. С тази наредба се определят услови­
ята и редът за обмяна на повредени банкноти 
и монети от левове в евро по официалния 
валутен курс след въвеждане на еврото като 
официална парична единица в Република 
България.
Г л а в а  в т о р а
ОБМЯНА НА ПОВРЕДЕНИ БАНКНОТИ И 
МОНЕТИ ОТ ЛЕВОВЕ В ЕВРО
Раздел I
Общи положения
Чл. 2. (1) Българската народна банка извър­
шва:
1. непосредствена обмяна за евро на пов­
редени банкноти и монети в левове, които 
са в период на двойно обращение, както и 
такива, извадени от обращение с неизтекъл 
срок на обмяна;
2. отложена обмяна за евро на повредени 
банкноти в левове.
(2) Българската народна банка не събира 
такса за извършване на обмяна по ал. 1 освен 
в случаите на отложена обмяна по чл. 14.
Чл. 3. (1) През първите 6 месеца от да­
тата на въвеждането на еврото в Република 
България кредитните институции (банките) 
извършват непосредствена обмяна на повре­
дени банкноти и монети от левове, които са 
с неизтекъл срок на обмяна, в евро. Банките 
не могат да събират такси или комисиони за 
обмяната в този период. 
(2) Алинея 1 се прилага и по отношение на 
банкноти и монети в левове, които продъл­
жават да бъдат законно платежно средство в 
периода на двойно обращение. 
(3) След изтичане на срока по ал. 1 банките 
могат да въведат такса за непосредствената 
обмяна на повредени банкноти и монети от 
левове, които са с неизтекъл срок на обмяна, 
в евро.
(4) Банките осигуряват възможност за 
извършване на непосредствена обмяна на 
левове в евро по ал. 1, 2 и 3 във всички свои 
клонове и офиси, в които извършват дейности 
и операции с банкноти и монети.
(5) През първите 12 месеца от датата на 
въвеждане на еврото банките не могат да от­
казват обмяна за евро на повредени банкноти 
и монети в левове.
(6) След изтичане на 12 месеца от датата 
на въвеждане на еврото банките могат да 
преустановят услугата за непосредствена 
обмяна на повредени банкноти и монети от 
левове в евро. 
(7) Приетите от банка повредени банкноти 
и монети в левове се предявяват пред БНБ.
Чл. 4. При извършване на обмяна за евро 
на повредени банкноти и монети в левове 
БНБ и банките изискват от предявителя 
на банкнотите да представи декларация за 
произход на средства по реда на Закона за 
мерките срещу изпирането на пари или други 
приложими нормативни актове, когато такава 
се изисква от закона.
Раздел II
Непосредствена обмяна за евро на повредени 
банкноти и монети в левове
Чл. 5. (1) Българската народна банка и 
банките извършват непосредствена обмяна 
за евро на повредени банкноти и монети в 
левове, които не пораждат съмнения:
1. за умишлено повреждане;
2. за престъпление;
3. че са неистински или преправени.
(2) Не се считат за умишлено повредени: 
1. банкноти в левове, които са повредени 
от нанесени бележки, цифри, черти от молив, 
писалка, химикалка или друго пишещо/пе­
чатащо средство;
2. монети в левове, които са повредени от 
окисляване или износване;
3. банкноти в левове, повредени в резул­
тат на активирани средства против кражба, 
за които е установено, че не са обект на 
престъпление;
4. банкноти в левове, които са повредени 
в резултат на третиране с вещества при из­
вършване на процесуално-следствени действия 
в хода на досъдебно или съдебнонаказателно 
производство.
(3) Българската народна банка и банките 
не извършват непосредствена обмяна за евро, 
а задържат умишлено повредените банкноти 
и монети в левове, като за задържането им 
се съставя и подписва протокол (приложе­
ние № 2).
(4) Българската народна банка и банките 
не извършват непосредствена обмяна за евро, 
а задържат повредени банкноти и монети в 
левове, които пораждат съмнения, че са обект 
на престъпление. За задържането им се със­
тавя и подписва протокол (приложение № 2), 
който да послужи пред компетентните органи 
за започване или във връзка с провеждащо 
се наказателно производство.
(5) Банките предават задържаните по ал. 3 
и 4 банкноти и монети в левове на БНБ по 
определен от нея ред.
Чл. 6. (1) Българската народна банка и 
банките извършват непосредствена обмяна 
за евро на повредени банкноти и монети в